হ্যালো, এবং লার্ন ওয়ার্ডপ্রেসে স্বাগতম।
এই টিউটোরিয়ালে, আপনি ওয়ার্ডপ্রেস ৬.৩ এবং ৬.৪ এর জন্য ক্রিয়েট ব্লক থিম প্লাগইনে সাধিত কিছু উন্নতিসমূহ সম্পর্কে জানবেন।
ক্রিয়েট ব্লক থিম হল একটি ওয়ার্ডপ্রেস প্লাগইন যা থিম ডেভেলপারদের জন্য ব্লক এডিটরের কার্যকারিতা বাড়িয়ে তোলে।
এটি কেবল আপনাকে আপনার থিমে সাইট এডিটরে করা যেকোনো পরিবর্তন আপনার থিম ফাইলে লিখতে দেয় না, বরং এটি আপনাকে সম্পূর্ণ নতুন থিম শুরু থেকে তৈরি করতেও সাহায্য করে।
যদি এটি প্রথমবার হয় যে আপনি ক্রিয়েট ব্লক থিম সম্পর্কে শিখছেন, তাহলে আপনি ক্রিয়েট ব্লক থিমের মাধ্যমে আপনার ব্লক থিম ডেভেলপমেন্ট সহজীকরণ এবং ক্রিয়েট ব্লক থিমের মাধ্যমে আপনার ব্লক থিম ফন্ট পরিচালনা টিউটোরিয়ালগুলি দেখে নিতে চাইবেন, যা এই প্লাগিনের সাধারণ ফাংশনালিটি নিয়ে আলোচনা করা হয়েছে।
ক্রিয়েট ব্লক থিম-এ যে উন্নতিসাধন করা হয়েছে তার মধ্যে থিম ফন্ট পূর্বরূপগুলির অন্যতম।
যখন আপনি ম্যানেজ থিম ফন্টস পেজে নেভিগেট করবেন, আপনি বর্তমান থিমের জন্য ইন্সটল করা সমস্ত থিম ফন্টগুলির একটি তালিকা দেখতে পাবেন।
কোনো নির্দিষ্ট থিম ফন্টের পাশের তীর চিহ্নে ক্লিক করলে আপনি সেই ফন্টের একটি পূর্বরূপ দেখতে পাবেন।
তারপরে আপনি বিভিন্ন প্রেক্ষাপটে ফন্টটি দেখতে কেমন হবে তা দেখতে প্রিভিউ টাইপ ড্রপডাউনে বিভিন্ন অপশন নির্বাচন করতে পারেন।
অন্তর্ভুক্ত অপশনগুলো হলঃ শিরোনাম, বাক্য, এবং অনুচ্ছেদ।
যদি ইন্সটল করা থিমটির একাধিক ভ্যারিয়েন্ট ইন্সটল থাকে, আপনি বিভিন্ন ভ্যারিয়েন্টগুলির পূর্বরূপও দেখতে পাবেন।
ডেমো টেক্সট পরিবর্তন করাও সম্ভব।
এছাড়াও ডেমো সাইজ পরিবর্তন করা যায়।
ম্যানেজ থিম ফন্টস পেজে অন্য একটি সংযোজন হল স্ক্রিনের ডান দিকে থিম ফন্টস ওভারভিউ, এতে ইন্সটল করা ফন্টগুলির মোট আকারও অন্তর্ভুক্ত রয়েছে।
আপনি একটি ফন্ট যোগ করার সময় এই ফন্টের পূর্বরূপ দেখতে পাওয়া যায়। উদাহরণস্বরূপ, যদি আপনি একটি গুগল ফন্ট ইন্সটল করতে চান, তাহলে আপনি ইন্সটল করার আগে ফন্টটির পূর্বরূপ দেখতে পাবেন।
উপরন্তু, যখন আপনি ইন্সটলের জন্য ভ্যারিয়েন্ট নির্বাচন করবেন, তখন ডান দিকের ভ্যারিয়েন্টের তালিকা এবং ইন্সটল করা ফন্টগুলির মোট আকার আপডেট হয়ে যাবে।
ক্রিয়েট ব্লক থিম-এ অপর একটি নতুন সুবিধা হল, সাইট এডিটর থেকে থিম সম্পর্কিত অ্যাকশনগুলি ট্রিগার করার ক্ষমতা।
যদি আপনি সাইট এডিটরে একটি থিম এডিট করেন, তাহলে স্ক্রিনের উপরের ডানদিকের কোণে একটি নতুন রেঞ্চ আইকন পাওয়া যাবে।
এই আইকনে ক্লিক করলে নিম্নলিখিত চারটি ক্রিয়েট ব্লক থিম অ্যাকশন দেখা যায়।
আপনি থিম ফাইলগুলিতে বর্তমান পরিবর্তনগুলি সংরক্ষণ করতে পারেন।
আপনি আপনার থিম এক্সপোর্ট করতে পারেন।
আপনি থিমের মেটাডেটা সম্পাদনা করতে পারেন, যেমন থিমের নাম বা থিমের বর্ণনা।
এবং অবশেষে, আপনি আপনার বর্তমান পরিবর্তনগুলির উপর ভিত্তি করে একটি নতুন থিম তৈরি করতে পারেন, এবং সেটি হয় সংরক্ষণ করতে পারেন অথবা এক্সপোর্ট করতে পারেন।
এর অর্থ এই যে আপনাকে আর সাইট এডিটরে আপনার পরিবর্তনগুলি সেভ করে, তারপর মূল ক্রিয়েট ব্লক থিম পেজে ফিরে গিয়ে আপনার থিম সেভ অথবা এক্সপোর্ট করার জন্য যাওয়ার প্রয়োজন হবে না।
এবং এইভাবে ক্রিয়েট ব্লক থিম উন্নতিসাধনের উপর এই টিউটোরিয়ালের সমাপ্তি ঘটল।
শুভ কোডিং।